Document ID: 32006D0396

KOMISIJAS LĒMUMS
(2006. gada 2. jūnijs),
ar ko groza Lēmumu 2005/710/EK par dažiem aizsardzības pasākumiem saistībā ar ļoti patogēnu putnu gripu mājputniem Rumānijā
(izziņots ar dokumenta numuru K(2006) 2137)
(Dokuments attiecas uz EEZ)
(2006/396/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (1), un jo īpaši tās 18. panta 7. punktu,
ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (2), un jo īpaši tās 22. panta 6. punktu,
tā kā:
(1)
Pēc putnu gripas uzliesmojuma, ko izraisīja augsti patogēns vīrusa celms H5N1 un kas sākās 2003. gada decembrī Āzijas dienvidaustrumos, Komisija pieņēma vairākus aizsardzības pasākumus saistībā ar šo slimību, jo īpaši Komisijas 2005. gada 13. oktobra Lēmumu 2005/710/EK par dažiem aizsardzības pasākumiem saistībā ar ļoti patogēnu putnu gripu Rumānijā (3).
(2)
Lēmums 2005/710/EK nosaka dzīvu mājputnu, skrējējputnu, saimniecībā audzētu un savvaļas medījamo putnu un dzīvu putnu, kas nav mājputni, ieskaitot lolojumputnus, šo sugu inkubējamu olu un dažu citu putnu izcelsmes produktu importa pārtraukšanu Kopienā no dažām šīs slimības skartajām Rumānijas teritorijas daļām.
(3)
Rumānija tagad ir paziņojusi Komisijai par vairākiem apstiprinātiem ļoti patogēnas putnu gripas gadījumiem un vairākiem turpmākiem aizdomu gadījumiem mājputnu ganāmpulkos Brasov administratīvajā apgabalā, kas nepieder pie tām Rumānijas teritorijas daļām, kuras pašreiz ir reģionalizētas ar Lēmumu 2005/710/EK. Rumānija ir iesniegusi informāciju, ka slimības skartajā administratīvajā apgabalā piemēro slimības izskaušanas un kontroles pasākumus. Visos 42 Rumānijas administratīvajos apgabalos ir spēkā papildu biodrošības pasākumi.
(4)
Ņemot vērā pašreizējo epidemioloģisko situāciju Rumānijā, jāpaplašina tās Rumānijas teritorijas daļas, no kurām pārtrauc attiecīgo importu Kopienā.
(5)
Tādēļ attiecīgi jāgroza Lēmums 2005/710/EK.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2005/710/EK pielikumu aizstāj ar šā lēmuma pielikuma tekstu.
2. pants
Dalībvalstis nekavējoties veic pasākumus, kas vajadzīgi, lai izpildītu šo lēmumu, un šos pasākumus publicē. Par to tās tūlīt informē Komisiju.
3. pants
Šis lēmums ir adresēts dalībvalstīm.
Briselē, 2006.gada 2. jūnijā

Labels: 3
17
18
6